Publication: Magyar Közlöny
Issue: MK-2003-70 (Year: 2003, Number: 70)
Era: 1990-2004
Section: a 18/2003. (VI. 20.) OM rendelethez
Paragraph Index: 575

6. Az ismeretek ellenõrzési rendszere Az ellenõrzési rendszer az intézményi tantervben elõírt kritériumjellegû követelményként szereplõ aláírások, gyakorlati jegyek megszerzésébõl, a vizsgák (kollokviumok, szigorlatok) teljesítésébõl, a szakdolgozat elkészítésébõl és a záróvizsgából tevõdik össze. Kötelezõ szigorlati tárgyak: — ökológia, hidrobiológia, — haltenyésztés, — tógazdasági tartástechnológia. 6.1. A szakdolgozat követelményei A szakdolgozat saját kutatás vagy adatgyûjtés alapján készített munka, amely biztosítja, hogy a hallgató tanulmányára támaszkodva, illetve a vonatkozó hazai és nemzetközi szakirodalom feldolgozásával önállóan képes a tanult ismeretek alkalmazására, azok megfelelõ szintetizálására; a kísérleti módszerek, vizsgálati eljárások megválasztására, az eredmények elemzésére, értékelésére. A szakdolgozathoz rendelt kreditek száma: 10 kreditpont. 6.2. A záróvizsga 6.2.1. A záróvizsgára bocsátás feltételei a tantervben elõírt feltételek teljesítése: — a tantervben elõírt tanulmányi és vizsgakötelezettség teljesítése, — a szakdolgozat benyújtása és elfogadása. 6.2.2. A záróvizsga részei: — a szakdolgozat megvédése, — komplex szóbeli vizsga a halászat ismeretkörébõl. 6.2.3. A záróvizsga eredménye A záróvizsga eredménye a szakdolgozatra és védésére adott egy érdemjegy és a komplex vizsgára adott érdemjegy számtani átlaga, egész jegyre kerekítve. VI. Állatorvosi toxikológia szakirányú továbbképzési szak

Source: https://magyarkozlony.hu/hivatalos-lapok/e6ed60775b3c31b524afce87dd4771b0ddd8d111/dokumentumok/bc7273702a64f842f279df2a2ad4cd441a3d6eb2/letoltes